CELEX: 32013D0503
Language: et
Date: 2013-10-11 00:00:00
Title: 2013/503/EL: Komisjoni rakendusotsus, 11. oktoober 2013 , millega tunnistatakse teatavad liidu piirkonnad varroosivabaks ning kehtestatakse lisatagatised, mis on vajalikud liidusiseses kaubanduses ja impordis, et kaitsta nende varroosivaba olukorda (teatavaks tehtud numbri C(2013) 6599 all)  EMPs kohaldatav tekst

15.10.2013   
            
            
               ET
            
            
               Euroopa Liidu Teataja
            
            
               L 273/38
            
         KOMISJONI RAKENDUSOTSUS,
   11. oktoober 2013,
   millega tunnistatakse teatavad liidu piirkonnad varroosivabaks ning kehtestatakse lisatagatised, mis on vajalikud liidusiseses kaubanduses ja impordis, et kaitsta nende varroosivaba olukorda
   (teatavaks tehtud numbri C(2013) 6599 all)
   (EMPs kohaldatav tekst)
   (2013/503/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 13. juuli 1992. aasta direktiivi 92/65/EMÜ, milles sätestatakse loomatervishoiu nõuded ühendusesiseseks kauplemiseks loomade, sperma, munarakkude ja embrüotega, mille suhtes ei kohaldata direktiivi 90/425/EMÜ A (I) lisas osutatud ühenduse erieeskirjades sätestatud loomatervishoiu nõudeid, ning nende impordiks ühendusse, (1) eriti selle artikli 15 lõiget 2,
   ning arvestades järgmist:
   
               (1)
            
            
               Direktiivis 92/65/EMÜ on sätestatud loomatervishoiu nõuded selliste loomade, sperma, munarakkude ja embrüotega kauplemiseks ning impordiks liitu, kelle suhtes ei kohaldata selle direktiivi F lisas osutatud liidu õigusaktide loomatervishoiu nõudeid.
            
         
               (2)
            
            
               Mesilaste varroos on loetletud direktiivi 92/65/EMÜ B lisas. Haiguse tekitajaks on ektoparasiitlest perekonnast Varroa ning selle esinemisest on teatatud kogu maailmas.
            
         
               (3)
            
            
               Direktiivi 92/65/EMÜ artiklis 15 on sätestatud, et kui liikmesriik leiab, et tema territoorium või osa sellest on vaba mõnest kõnealuse direktiivi B lisas loetletud haigusest, peab ta esitama komisjonile asjakohased dokumendid, mille alusel võetakse vastu otsus.
            
         
               (4)
            
            
               Varroos levib haudme liikumisel ning nakatunud täiskasvanud mesilaste vahelise otsekontakti teel. Otsekontakti teel nakatumine on võimalik üksnes mesilaste lennuraadiuse ulatuses. Järelikult võib haigusvabaks tunnistada üksnes territooriume, kus tarude ja haudme liikumist saab kontrollida ja mis on geograafiliselt piisavalt eraldatud, et vältida väljastpoolt tulevat mesilaste rännet. Lisaks peavad pädevad ametiasutused laiendatud seire tulemustega tõendama, et kõnealune piirkond on tõepoolest varroosivaba ning et haigusvaba olukorra säilitamiseks on elusmesilaste ja haudme sissetoomine range kontrolli all.
            
         
               (5)
            
            
               Soome on palunud komisjonil tunnistada Ahvenamaa oma territooriumi osana varroosivabaks. Euroopa Liidu toimimise lepingu artikli 355 lõikes 4 on sätestatud, et Euroopa Liidu aluslepingute sätteid kohaldatakse Ahvenamaa suhtes kooskõlas sätetega, mis on kehtestatud Austria Vabariigi, Soome Vabariigi ja Rootsi Kuningriigi ühinemistingimusi käsitleva akti protokollis nr 2.
            
         
               (6)
            
            
               Ahvenamaa saarerühm paikneb Botnia lahe ja Läänemere vahel ning on seega geograafiliselt piisavalt eraldatud potentsiaalselt varroosinakkusega piirkondadest.
            
         
               (7)
            
            
               Ahvenamaal on varroosist teatamine kohustuslik ning kinnise haudme ja koorunud, täiskasvanud elus meemesilaste toomine Soome maismaaosast Ahvenamaale on keelatud. Soome on mitu aastat jälginud Ahvenamaa mesilaspopulatsiooni. Selle seire põhjal saab Soome nüüd kinnitada, et Ahvenamaal kõnealust haigust ei esine. Seega võib seda osa Soome territooriumist pidada kõnealusest haigusest vabaks.
            
         
               (8)
            
            
               Seepärast tuleks kindlaks määrata nõutavad lisatagatised, võttes arvesse Soome siseriiklikes õigusaktides juba kehtestatud meetmeid.
            
         
               (9)
            
            
               Et luua eeltingimused veterinaarsertifikaatide näidistele elusmesilaste liidusisese liikumise jaoks liidu Varroa-vabade territooriumide vahel, tuleb ette näha täiendav sertifitseerimine direktiivi 92/65/EMÜ E lisa 2. osas sätestatud veterinaarsertifikaadis. Lisaks tuleks varroosivaba ala või alade kohalik veterinaarüksus komisjoni otsuse 2009/821/EÜ (2) kohaselt tähistada TRACESi koodiga.
            
         
               (10)
            
            
               Elusmesilaste toomine liitu on lubatud ainult tingimustel, mis on sätestatud komisjoni määruses (EL) nr 206/2010 (3). Lisaks kõnealuses määruses sätestatud nõuetele on tunnustatud varroosivabade territooriumide olukorra kaitsmiseks asjakohane keelata mesilasemade ja nende saatjamesilaste saadetiste sissetoomine liitu, kui saadetiste deklareeritud lõppsihtkoht on varroosivaba territoorium.
            
         
               (11)
            
            
               Käesoleva otsusega ettenähtud meetmed on kooskõlas alalise toiduahela ja loomatervishoiu komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Liikmesriigid või nende territooriumid, mis on loetletud lisas esitatud tabeli kolmandas veerus, on tunnistatud varroosivabaks.
   Artikkel 2
   1.   Lisas loetletud liikmesriigid tagavad, et kõikide lisas esitatud tabeli kolmandas veerus loetletud territooriumidel on täidetud järgmised tingimused:
   
               a)
            
            
               siseriiklikus õiguses on sätestatud varroosist teatamise kohustus;
            
         
               b)
            
            
               toimub regulaarne seire Varroa perekonna ektoparasiitlestade puudumise kontrollimiseks.
            
         2.   Lisas loetletud liikmesriigid esitavad komisjonile aruande lõike 1 punktis b osutatud järelevalve tulemuste kohta hiljemalt iga aasta 31. maiks.
   3.   Lisas loetletud liikmesriigid teavitavad viivitamata komisjoni ja teisi liikmesriike Varroa perekonna ektoparasiitlestade avastamisest lisas esitatud tabeli kolmandas veerus loetletud territooriumidel.
   Artikkel 3
   1.   Lisas esitatud tabeli viiendas veerus loetletud kaupade saadetiste toomine kõnealuse tabeli kolmandas veerus loetletud territooriumidele on keelatud.
   2.   Erandina lõikest 1 lubatakse lisas esitatud tabeli viiendas veerus loetletud kaupade saadetiste toomist kõnealuse tabeli kolmandas veerus loetletud territooriumidele, kui on täidetud järgmised tingimused:
   
               a)
            
            
               kaubad on pärit teisest liikmesriigist või selle territooriumilt, mis on direktiivi 92/65/EMÜ artikli 15 lõike 2 kohaselt tunnistatud varroosivabaks;
            
         
               b)
            
            
               saadetisega on kaasas veterinaarsertifikaat, mis on koostatud vastavalt direktiivi 92/65/EMÜ E lisa 2. osas sätestatud veterinaarsertifikaadile, mille osasse II.2 lisatakse järgmine teave:
               „komisjoni rakendusotsuse 2013/503/EL lisas esitatud tabeli viiendas veerus loetletud kaubad, mis on pärit direktiivi 92/65/EMÜ artikli 15 lõike 2 kohaselt varroosivabaks tunnistatud liikmesriikidest või nende osadest, kus ei ole viimase 30 päeva jooksul teatatud ühestki varroosijuhtumist.”;
            
         
               c)
            
            
               tarvitusele on võetud kõik ettevaatusabinõud, et vältida varroosiga saastamist transportimisel.
            
         Artikkel 4
   1.   Liikmesriigid ei luba määruse (EÜ) nr 206/2010 artikli 7 lõike 3 punktis a osutatud mesilaste saadetiste liitu toomist, kui saadetiste lõppsihtkoht, mis on näidatud veterinaarsertifikaadi lahtrites I.9, I.10 või I.12, on mõni lisas esitatud tabeli kolmandas veerus loetletud territoorium.
   2.   Erandina lõikest 1 ja vastavalt importimise suhtes kohaldatavatele tervisenõuetele, mis on sätestatud määruses (EL) nr 206/2010, võivad liikmesriigid lubada liitu tuua lõikes 1 osutatud saadetisi tingimusel, et nende lõppsihtkohta muudetakse nii, et see ei ole lisas esitatud tabeli kolmandas veerus loetletud territoorium.
   Artikkel 5
   Käesolev otsus on adresseeritud liikmesriikidele.
   
      Brüssel, 11. oktoober 2013
      
         
            Komisjoni nimel
         
         
            komisjoni liige
         
         Tonio BORG
      
   
   
      (1)  EÜT L 268, 14.9.1992, lk 54.
   
      (2)  Komisjoni otsus 2009/821/EÜ, 28. september 2009, millega koostatakse loetelu heakskiidetud piirikontrollipunktidest, sätestatakse teatavad eeskirjad komisjoni veterinaarekspertide tehtava kontrolli kohta ja määratakse kindlaks veterinaarasutused süsteemis TRACES (ELT L 296, 12.11.2009, lk 1).
   
      (3)  Komisjoni määrus (EL) nr 206/2010, 12. märts 2010, millega kehtestatakse nende kolmandate riikide, territooriumide või nende osade loetelud, kust on lubatud Euroopa Liitu tuua teatavaid loomi ja värsket liha, ning veterinaarsertifitseerimise nõuded (ELT L 73, 20.3.2010, lk 1).
   
      LISA
      
         Varroosivabaks tunnistatud liikmesriigid või nende territooriumid
      
      
                  1
               
               
                  2
               
               
                  3
               
               
                  4
               
               
                  5
               
            
                  ISO kood
               
               
                  Liikmesriik
               
               
                  Varroosivabaks tunnistatud territoorium
               
               
                  TRACESi kood
                  Kohalik veterinaarüksus
               
               
                  Kaubad, mida on keelatud tuua kolmandas veerus loetletud territooriumile
               
            
                  FI
               
               
                  Soome
               
               
                  Ahvenamaa
               
               
                  FI00300 AHVENANMAAN VALTIONVIRASTO
               
               
                  Kinnine haue ja koorunud, täiskasvanud elus meemesilased